Група армій «B»

Група армій «B» () — адна з груп армій нацысцкай Германіі падчас Другой сусветнай вайны.

 Стварэнне групы. Кампанія на Захадзе 1940 
Група армій «B» была створана 12 кастрычніка 1939 г. пасля перайменавання перадыслакаванай з Польшчы на захад групы армій «Поўнач» (). Група армій «B» падчас Французскай кампаніі захапіла Галандыю і Бельгію. У другой частцы кампаніі, па заканчэнні баёў на ўзбярэжжы Ла-Манша, група армій «B» была перадыслакавана на раку р. Сома, адкуль яна нанесла ўдар праз Парыж уздоўж узбярэжжа Атлантычнага акіяна. З 16 жніўня 1940 г. пачалася перадыслакацыя групы армій «B» ва Усходнюю Прусію.

Перад пачаткам кампаніі супраць СССР яна была перайменавана ў
групу армій Цэнтр ().

 Усходнееўрапейскі тэатр 1942—1943 

Ізноў група армій «B» была сфарміравана 9 ліпеня 1942 г. на поўдні савецка-нямецкага фронту са злучэнняў левага крыла групы армій «Поўдзень» (). Яна знаходзілася на паўночным краі наступальнай групоўкі, сфарміраванай для летняга наступу 1942 г., з мэтай захопу Сталінграда і выйсця да Волгі. У лютым 1943 г. акружаныя злучэнні групы армій «B» былі разбіты і ўзяты ў палон пад Сталінградам. 9 лютага 1943 г. рэшткі групы армій «B» былі падзелены паміж групай армій «Цэнтр» і групай армій «Поўдзень».

 Заходнееўрапейскі тэатр 1943—1945 

Ізноў група армій «B» афіцыйна была створана 19 ліпеня 1943 г. ў Мюнхене. 19 жніўня яна была перадыслакавана ў паўночную Італію, дзе ў яе склад увайшлі раскватараваныя там сухапутныя сілы. 26 лістапада 1943 г. яны былі перададзены ў падначаленне штабу камандавання Поўдня.

2 студзеня 1944 г. група армій «B» перайшла ў падначаленне Камандаванню «Захад» для дзеянняў у раёне ўзбярэжжа Ла-Манша. Падчас высадкі англа-амерыканскіх войскаў у Нармандыі злучэнні групы армій апынуліся на паўночным крыле Заходняга фронту. Нягледзячы на супраціўленне, войскі групы армій «B» былі змушаны адступіць, частка падраздзяленняў была акружана каля Фалеза. У Ардэнах танкавыя злучэнні групы армій «B» бралі ўдзел у наступленні, аднак, не дасягнуўшы мэты аперацыі, былі змушаны перайсці да абароны. Падчас далейшага адступлення група армій «B» патрапіла ў акружэнне ў раёне Рура і 17 красавіка 1945 г. капітулявала.

 Камандуючыя 
 генерал-палкоўнік Федар фон Бок (12.10.1939-19.07.1940)
 генерал-фельдмаршал Федар фон Бок (20.07.1940-21.06.1941)
 генерал-фельдмаршал Федар фон Бок (09.07.1942-15.07.1942)
 генерал-палкоўнік Максіміліян фон Вейхс (16.07.1942-31.01.1943)
 генерал-фельдмаршал Максіміліян фон Вейхс (01.02.1943-14.07.1943)
 генерал-фельдмаршал Эрвін Ромель (15.07.1943-19.07.1944)
 генерал-фельдмаршал Ханс Гюнтэр фон Клюгэ (20.07.1944-17.08.1944)
 генерал-фельдмаршал Вальтэр Модэль (17.08.1944-17.04.1945)

 Баявы склад групы войскаў «В» 
Май 1940 г.
 штаб групы армій «В»
 537-ы полк сувязі групы армій «В»
 6-я армія — камандуючы генерал-палкоўнік Вальтэр фон Райхенау
 18-я армія — камандуючы генерал артылерыі Георг фон Кюхлер
Жнівень 1942 г.
 штаб групы армій «В»
 605-ы полк сувязі групы армій «В»
 6-я армія — камандуючы генерал танкавых войск Фрыдрых Паўлюс
 2-я армія — камандуючы генерал пяхоты Ганс фон Зальмут
 4-я танкавая армія — камандуючы генерал-палкоўнік Герман Гот
 8-я італьянская армія — камандуючы генерал арміі Італа Гарыбольдзі
 2-я венгерская армія — камандуючы генерал-палкоўнік Густаў Яні
Лістапад 1942 г.
 штаб групы армій «В»
 605-ы полк сувязі групы армій «В»
 6-я армія — камандуючы генерал танкавых войск Фрыдрых Паўлюс
 2-я армія- камандуючы генерал ад інфантэрыі Ганс фон Зальмут
 4-я танкавая армія — камандуючы генерал-палкоўнік Герман Гот
 8-я італьянская армія — камандуючы генерал арміі Італа Гарыбольдзі
 2-я венгерская армія — камандуючы генерал-палкоўнік Густаў Яні
 3-я румынская армія — камандуючы генерал-палкоўнік Пётрэ Думітрэску
 4-я румынская армія — камандуючы генерал-палкоўнік Канстанцін Канстанцінэску
Чэрвень 1944 г.
 штаб групы армій «В»
 605-ы полк сувязі групы армій «В»
 7-я армія — камандуючы генерал-палкоўнік Фрыдрых Дольман
 15-я армія — камандуючы генерал-палкоўнік Ганс фон Зальмут
Студзень 1945 г.
 штаб групы армій «В»
 605-ы полк сувязі групы армій «В»
 7-я армія — камандуючы генерал пяхоты Эрых Брандэнбургер
 15-я армія — камандуючы генерал пяхоты Густаў фон Цанген

 Літаратура 
 Буркхарт Мюллер-Гиллебранд. Сухопутная армия Германии, 1939—1945 гг. — М.: Изографус, Эксмо, 2002. — 800 с. — 5000 экз. — ISBN 5-94661-041-4
 Залесский К. А. Вооружённые силы III Рейха. Полная энциклопедия. Вермахт, люфтваффе, кригсмарине. — М.: Эксмо, 2008. — 944 с. — 4000 экз. — ISBN 978-5-903339-73-0

Катэгорыя:Нямецкія групы армій у Другой сусветнай вайне